CELEX: 32022D0635
Language: sl
Date: 2022-04-13 00:00:00
Title: Sklep Sveta (SZVP) 2022/635 z dne 13. aprila 2022 o spremembi Sklepa (SZVP) 2017/1869 o svetovalni misiji Evropske unije v podporo reformi varnostnega sektorja v Iraku (EUAM Iraq)

19.4.2022   
               
               
                  SL
               
               
                  Uradni list Evropske unije
               
               
                  L 117/32
               
            
         SKLEP SVETA (SZVP) 2022/635
         z dne 13. aprila 2022
         o spremembi Sklepa (SZVP) 2017/1869 o svetovalni misiji Evropske unije v podporo reformi varnostnega sektorja v Iraku (EUAM Iraq)
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 42(4) in člena 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 16. oktobra 2017 sprejel Sklep (SZVP) 2017/1869 (1) o svetovalni misiji Evropske unije v podporo reformi varnostnega sektorja v Iraku (EUAM Iraq).
                  
               
                     (2)
                  
                  
                     Svet je 7. aprila 2020 sprejel Sklep (SZVP) 2020/513 (2) o spremembi mandata EUAM Iraq in o njegovem podaljšanju do 30. aprila 2022.
                  
               
                     (3)
                  
                  
                     Politični in varnostni odbor je po strateškem pregledu EUAM Iraq priporočil, da se njen mandat spremeni in podaljša do 30. aprila 2024.
                  
               
                     (4)
                  
                  
                     Sklep (SZVP) 2017/1869 je zato treba ustrezno spremeniti.
                  
               
                     (5)
                  
                  
                     EUAM Iraq se bo izvajal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe o Evropski uniji –
                  
               SPREJEL NASLEDNJI SKLEP:
         
            Člen 1
            Sklep (SZVP) 2017/1869 se spremeni:
            
                        (1)
                     
                     
                        člen 2 se nadomesti z naslednjim:
                        
                           „Člen 2
                           Cilji
                           Strateški cilji EUAM Iraq so:
                           
                                       (1)
                                    
                                    
                                       strateško svetovanje in strokovna pomoč iraškim oblastem o civilnih vidikih reform varnostnega sektorja, tudi nacionalne varnostne strategije, povezanih nacionalnih strategij in drugih prednostnih nalog na področju nacionalne varnosti;
                                    
                                 
                                       (2)
                                    
                                    
                                       analiza, ocena in opredelitev možnosti za nadaljnje ukrepanje Unije na nacionalni, regionalni in provincialni ravni za odziv na potrebe pri reformi sektorja civilne varnosti;
                                    
                                 
                                       (3)
                                    
                                    
                                       skupaj z delegacijo Unije omogočati in olajševati podporo načrtovanja in izvajanja s strani Unije in držav članic na področju reforme sektorja civilne varnosti, in s tem zagotavljati skladnost ukrepanja Unije.“
                                    
                                 
                     
                  
                        (2)
                     
                     
                        v členu 14(1) se za tretjim stavkom vstavi naslednje:
                        „Referenčni finančni znesek za kritje odhodkov, povezanih z EUAM Iraq, za obdobje od 1. maja 2022 do 30. aprila 2024 znaša 70 056 766,51 EUR.“;
                     
                  
                        (3)
                     
                     
                        v členu 17 se drugi stavek nadomesti z naslednjim:
                        „Uporablja se do 30. aprila 2024.“
                     
                  
         
            Člen 2
            Ta sklep začne veljati na dan sprejetja.
         
         
            V Bruslju, 13. aprila 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  Sklep Sveta (SZVP) 2017/1869 z dne 16. oktobra 2017 o svetovalni misiji Evropske unije v podporo reformi varnostnega sektorja v Iraku (EUAM Iraq) (UL L 266, 17.10.2017, str. 12).
         
            (2)  Sklep Sveta (SZVP) 2020/513 z dne 7. aprila 2020 o spremembi Sklepa (SZVP) 2017/1869 o svetovalni misiji Evropske unije v podporo reformi varnostnega sektorja v Iraku (EUAM Iraq) (UL L 113, 8.4.2020, str. 38).